'Na ricostruzione topografeche ca resulte attendibbele d'a Tarde andiche jè assaije difficile, in quande 'a configurazione edilizie de osce a die d'u Borghe Andiche, jè 'u resultate d'u millenarie sovrapporse de indervende urbanistece. Le condinue demoliziune e recostruziune, ca s'onne succedute spesse reusanne materiale e reste architettonece de varia provenienze, onne condrebbuite significativamende a 'a scangellazione de le tracce d'u passate. A quiste se vonne a aggiungere 'u trasugamende de le reperte archeologgece e le scave distruttive, operaziune ca onne rese 'nu sacche de vote avveramende difficile 'a fatije de le studiuse 'mbegnate jndr'à combrensione d'a cetate greche-romane, ca jndr'à l'attribbuzzione a le reperte d'a giuste idendità e ubicazione.